SET ปิดเช้าร่วง 18 จุด วิตก “การเมือง” กดดัน – ยอดโควิดสูงต่อเนื่อง
ดัชนีตลาดหุ้นไทยปิดเช้าร่วง 18 จุด วิตกสถานการณ์ “การเมือง” กดดัน – ยอดโควิดในประเทศยังสูงต่อเนื่อง
24 มิ.ย. 2564

ด้านนักวิเคราะห์ตลาดหุ้นไทยเช้านี้พักฐาน จากความกังวลสถานการณ์การแพร่ระบาดไวรัสโควิด-19 ที่จำนวนผู้ติดเชื้อยังอยู่ในระดับสูง และยังมีเรื่องสายพันธุ์อื่น ๆ อีกด้วย อีกทั้งปัจจัยการเมืองยังเข้ามากดดันอีก จากที่จะมีการชุมนุมทางการเมืองในวันนี้ ซึ่งต้องรอดูการชุมนุมจะเป็นอย่างไรบ้าง สร้างแรงกดดันได้มาก/น้อยแค่ไหน ส่วนนักลงทุนสถาบันก็ลดน้ำหนักลงทุนอยู่ เช่นเดียวกับนักลงทุนต่างชาติที่ขายต่อเนื่อง
ทั้งนี้ เช้านี้ตัวเลขส่งออกของไทยออกมาดีทำให้ดัชนีฯสามารถลดช่วงลบได้บ้างในระหว่างเทรด แต่สุดท้ายก็เจอแรงขายทำกำไรออกมาอย่างต่อเนื่องกดดันดัชนีฯให้ไหลลง
ขณะที่แนวโน้มการลงทุนในช่วงบ่ายนี้ คาดตลาดฯคงจะเคลื่อนไหวในแดนลบอยู่ แต่อาจจะลดช่วงลบได้บ้าง พร้อมให้แนวรับ 1,565-1,570 จุด ส่วนแนวต้าน 1,585-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 2,518.96 ล้านบาท ปิดที่ 119.00 บาท ลดลง 1.00 บาท
RCL มูลค่าการซื้อขาย 2,175.60 ล้านบาท  ปิดที่ 48.00 บาท ลดลง 3.50 บาท
AOT มูลค่าการซื้อขาย 1,768.22 ล้านบาท ปิดที่ 63.50 บาท ลดลง 2.25 บาท
SAWAD มูลค่าการซื้อขาย 1,561.71 ล้านบาท ปิดที่ 68.50 บาท ลดลง 2.00 บาท
GUNKUL มูลค่าการซื้อขาย 1,479.64 ล้านบาท ปิดที่ 4.82 บาท ลดลง 0.10 บาท